伽利略·伽利萊

伽利略·伽利萊係意大利物理學家、天文學家、占星學家同哲學家。佢對後世科學框架有好大影響。

佢鄉下喺意大利比薩，專門研究物理。佢引用咗數學概念嚟度解釋科學原理，其中佢研究嘅力學更加影響咗牛頓嘅運動定律。佢又發展咗一啲儀器，好似用嚟測量溫度嘅溫度計就係由伽利略製造，叫做伽利略溫度計；而佢又發明咗「擺」嚟度測量時間；伽利略改良咗折射式望遠鏡，重用望遠鏡嚟進行天文觀測。

伽利略嘅研究好支持哥白尼嘅日心說，同當時羅馬教廷所講嘅地心說有所衝突。羅馬教廷唔妥佢，所以拉咗佢去審判，要伽利略承認自己嘅講法唔啱。但係伽利略誓死都唔從，結果佢一直俾羅馬教廷軟禁。直到佢過身前一刻，伽利略重仍然話：「就算我過咗身，地球重喺度轉緊」。

嗰陣時冇咩其他研究支持伽利略嘅講法，但隨著後世歐洲科學家越嚟越多，日心說開始越嚟越多人信。最後到咗1741年，伽利略終於得到平反，教宗本篤十四世授權出版佢所有嘅科學著作。

紀念 
 伽利略·伽利萊發現咗木星嘅四粒最大嘅衛星，為咗紀念佢，呢四粒衛星一齊叫做伽利略衛星。
 伽利略·伽利萊響天文學、物理學方面做咗好多貢獻，為咗紀念佢，歐洲建造緊嘅新衛星導航系統嗌做伽利略導航系統。

意大利物理學家
意大利天文學家
文藝復興